
U kakvom je položaju žena koja je Muzdelifu napustila prije zore, a sina opunomoćila da umjesto nje baci kamenčiće na velikom džemretu, iako je to bila sposobna sama obaviti?


* 
* 
* 
* 
* 
* 
* 

 
Smijem li napustiti muzdelifu prije zore?

Bacanje kamenčića obred je hadža. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, naredio je da se taj obred izvršava, a i sām ga je izvršavao. Ebu Davud, et-Tirmizi i Ahmed zabilježili su u vezi s tim sljedeće Poslanikove, ﷺ, riječi: “Tavaf oko Kabe, sa’j između Safe i Merve te bacanje kamenčića – sve su to obredi koji su predviđeni zarad spominjanja Allaha.” Dakle, bacanje kamenčića ibadet je pomoću kojeg se čovjek približava Gospodaru i čineći ga veliča Božije ***[ime](https://pitajucene.com/search/ime/questions/ "Pretraži pitanja o imenima")***, pa treba za vrijeme tog obreda biti ponizan i skrušen koliko god može. Štaviše, ako bi se čovjek nalazio između mogućnosti da kamečiće baci u prvom vremenu podnoseći gužvu i dovodeći se u opasnost, ili da to odloži do pred istek vremena koje je predviđeno za taj obred, kad će ga obaviti skrušeno, smireno i pribrano – bolje je da ga odloži. Zbog toga je Vjerovjesnik, ﷺ, dopustio da iznemogli članovi njegove porodice napuste Muzdelifu prije zore kako ne bi upali u gužvu koja nastane poslije sabahskog namaza, kad svi ljudi bacaju kamenčiće. To je tako, jer se ta odlika odnosi neposredno na ibadet, pa joj se daje prednost nad vremenom i mjestom obavljanja ibadeta. U tom je smislu i ovaj ***[hadis](https://pitajucene.com/search/Hadis/questions/ "Pretraži pitanja o hadisima")***, o čijim je izvorima bilo govora: “Namaz se ne obavlja ako je postavljena ***[hrana](https://pitajucene.com/search/hrana/questions/ "Pretraži pitanja o hrani")***, kao što se ne obavlja ni u slučaju da čovjek ima potrebu za obavljanjem fiziološke potrebe!” Eto, čovjek će odložiti ***[namaz](https://pitajucene.com/search/Namaz/questions/ "Pretraži pitanja o namazu")*** i propustiti njegovo obavljanje u prvom vremenu zbog obavljanja fiziološke potrebe, odnosno u slučajuako je postavljena hrana za kojom čovjek osjeti veliku potrebu.


Na temelju ovog kažemo da nije dozvoljeno da obveznik, bez obzira na to radilo se o muškarcu ili o ženi, opunomoći nekog da za njega baca kamenčiće ako je on u stanju to učiniti, tim prije jer je Allah, dželle šanuhu, rekao: “Hadž i umru radi Allaha upotpunite!” (el-Bekara, 196). ***[Značenje](https://pitajucene.com/search/zna%C4%8Denje/questions/ "Pretraži pitanja o značenjima")*** je ovo: hadž i ***[umra](https://pitajucene.com/search/umra/questions/ "Pretraži pitanja o umri")*** ibadeti su, pa ih čovjek mora lično izvršiti. Izuzetak su bolesnici i trudnice koje se boje za plod: oni mogu nekog opunomoćiti da za njih baci kamenčiće.


Žena koja je svog sina opunomoćila u bacanju kamenčića, premda je bila u mogućnosti to sama obaviti, treba, prema mom promišljanju, iz opreznosti zaklatikurban u Meki kao iskup te meso podijeliti tamošnjim siromasima, tim prije jer je izostavila ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


